यह प्रशिक्षण कार्यक्रम 2 सप्ताह से 4 सप्ताह अवधि के रखे गये हैं जो कि 4 जून से प्रारंभ होंगे. क्रिस्प के मुख्य कार्यपालन अधिकारी मुकेश शर्मा ने बताया कि प्रशिक्षण कार्यक्रमों में मध्यप्रदेश की तकनीकी संस्थाओं एवं विश्वविद्यालयों के विद्यार्थियों के अलावा, अन्य राज्यों से जैसे आईआईटी, एनआईटी, छत्तीसगढ़ विश्वविद्यालय, एसआरएम विश्वविद्यालय चेन्नई, वीआईटी वैल्लूर आदि के विद्यार्थियों के प्रवेश लेने की संभावना है.